మనోజ్ కుమార్ తివారీ

మనోజ్ కుమార్ తివారీ (జననం 1 ఫిబ్రవరి 1971)  భారతీయ రాజకీయ నాయకుడు, గాయకుడు నటుడు. ఈశాన్య ఢిల్లీ నుండి 2019లో పార్లమెంటు సభ్యునిగా  ఎన్నికయ్యాడు. మనోజ్ తివారి 2009 సార్వత్రిక ఎన్నికలలో గోరఖ్‌పూర్ లోక్‌సభ స్థానం నుండి సమాజ్‌వాదీ పార్టీ అభ్యర్థిగా పోటీ చేసి బిజెపి అభ్యర్థి అయిన యోగి ఆదిత్యనాథ్ చేతిలో ఓడిపోయాడు. 2014 భారత సాధారణ ఎన్నికలలో భారతీయ జనతా పార్టీ అభ్యర్థిగా పోటీచేసి ఎంపీగా గెలుపొందాడు. మనోజ్ తివారి 2016లో ఢిల్లీ బీజేపీ అధ్యక్షుడిగా నియమితులయ్యారు  మనోజ్ తివారి బిగ్ బాస్ సీజన్ 4లో కంటెస్టెంట్ గా పాల్గొన్నారు.

 బాల్యం, విద్యాభ్యాసం  

ఉత్తరప్రదేశ్‌లోని వారణాసిలోని కబీర్ చౌరా ప్రాంతంలో , చంద్రదేవ్ తివారీ  లలితా దేవి దంపతులకు 1971 ఫిబ్రవరి 1న మనోజ్ తివారి జన్మించాడు.  మనోజ్ తివారికి ఆరుగురు తోబుట్టువులు ఉన్నారు. మనోజ్ తివారి కుటుంబం బీహార్‌లోని కైమూర్ జిల్లాలోని అతర్వాలియా అనే గ్రామం నుండి ఉత్తరప్రదేశ్లోని వారణాసికి వలస వచ్చింది.  మనోజ్ తివారి ఎంపీఈడీ పూర్తి చేశారు. బనారస్ హిందూ విశ్వవిద్యాలయం నుండి మనోజ్ తివారి డిగ్రీ పట్టా పొందారు.

 సినీ జీవితం 

రాజకీయాల్లోకి రాకముందు,  మనోజ్ తివారి  సినిమా పరిశ్రమలో గాయకుడిగా  నటుడిగా పేరు సంపాదించుకున్నాడు. 

2003లో, మనోజ్ తివారి ససుర బడా పైసావాలా  కీలక పాత్రను పోషించాడు.    అతను దరోగ బాబు ఐ లవ్ యు  బంధన్ టూటే నా సినిమాలలో నటించి ప్రశంసలు అందుకున్నాడు 

2010లో, మనోజ్ తివారి రియాలిటీ టెలివిజన్ షో బిగ్ బాస్  నాల్గవ సీజన్‌లో పోటీదారుగా ఉన్నారు. 

మనోజ్ తివారీ  గ్యాంగ్స్ ఆఫ్ వాస్సేపూర్‌ సినిమాలో "జియా హో బీహార్ కే లాలా జియా తు హాజర్ సాలా" పాడారు. 

 రాజకీయ జీవితం 

2009లో, మనోజ్ తివారి గోరఖ్‌పూర్ నియోజకవర్గం నుంచి సమాజ్‌వాదీ పార్టీ అభ్యర్థిగా  లోక్‌సభకు ఎన్నికలలో పోటీ చేశారు. నియోజకవర్గాల మార్పులు చేర్పులలో భాగంగా మనోజ్ తివారికి ఆస్థానం వచ్చింది.  అయితే మనోజ్ తివారి ఆ ఎన్నికలలో భారతీయ జనతా పార్టీ అభ్యర్థి యోగి ఆదిత్యనాథ్ చేతిలో ఓడిపోయాడు. 

ముంబైలోని అతని ఇంటిపై 2009 నవంబర్లో శివసేన నాయకులు మనోజ్ తివారీ ఇంటిపై దాడి చేశారు. మనోజ్ తివారి శివసేన నాయకులు తన ఇంటిపై చేసిన దాడిని ఖండించారు. 

మనోజ్ తివారి 2014 భారత సార్వత్రిక ఎన్నికలలో ఈశాన్య ఢిల్లీ (లోక్‌సభ నియోజకవర్గం) నుండి  భారతీయ జనతా పార్టీ తరపున గెలిచాడు. ఆప్‌ నుంచి పోటీ చేసిన ఆనంద్‌కుమార్‌పై మనోజ్ తివారి 1,44,084 ఓట్ల తేడాతో విజయం సాధించారు.

మనోజ్ తివారి 2019 సార్వత్రిక ఎన్నికలలో, న్యూ ఢిల్లీలోని ఈశాన్య ఢిల్లీ నియోజకవర్గం నుంచి పోటీ చేసి భారత జాతీయ కాంగ్రెస్ అభ్యర్థి షీలా దీక్షిత్‌పై బీజేపీ అభ్యర్థి మనోజ్ తివారీ 3.63 లక్షల ఓట్ల తేడాతో గెలుపొందారు.  

 వ్యక్తిగత జీవితం 

మనోజ్ తివారీ తన మొదటి భార్య రాణి తివారీని 1999లో వివాహం చేసుకున్నాడు.  ఈ దంపతులకు రితి అనే కూతురు ఉంది. 2011లో, మనోజ్  రాణి పెళ్లయిన 11 సంవత్సరాల తర్వాత విడిపోయారు.   మనోజ్ రాణి దంపతులు 2012లో విడాకులు తీసుకున్నారు   

తరువాత మనోజ్ తివారి సురభిని వివాహం చేసుకున్నాడు, ఈ దంపతులకు ఇద్దరు కుమార్తెలు ఉన్నారు. మొదటి కుమార్తె 2020 డిసెంబర్ 30న  రెండవ కూతురు 2022 డిసెంబర్ 12న జన్మించింది.   
మూలాలు

వర్గం:ఢిల్లీ నుండి ఎన్నికైన లోక్‌సభ సభ్యులు
వర్గం:1971 జననాలు
వర్గం:భారతీయ జనతా పార్టీ రాజకీయ నాయకులు
వర్గం:18వ లోక్‌సభ సభ్యులు